বর্তমানে নবান্নে মোট ১৫০টি সিসিটিভি ক্যামেরা রয়েছে। এই ক্যামেরাগুলির বেশ কিছু রয়েছে নবান্ন চত্বরে, আর বাদ বাকিগুলি রয়েছে ভবনের বিভিন্ন তলে। এবার সেই সংখ্যাটি বাড়িয়ে ২৪৪ করা হবে। এক তলা থেকে ১৪ তলা, নবান্নের প্রত্যেক তলাতেই নতুন করে সিসিটিভি ক্যামেরা বসানো হবে। একইসঙ্গে জানা গেছে, নবান্নে প্রবেশ ও বাইরে যাওয়ার গেটের সংখ্যা বাড়ানো হবে। নতুন প্রতিটি গেটেই সিসিটিভি ক্যামেরা বসানো হবে। উল্লেখ্য, প্রথমে নবান্নে নিরাপত্তায় সিসিটিভি ক্যামেরার সংখ্যা ছিল হাতে গোনা। ধাপে ধাপে বিভিন্ন জায়গায় সিসিটিভি বসানো হয়।